વૃશ્વિક લગ્નની આ કુંડળી પ્રખ્યાત ઓન્કોસર્જન (કેન્સર રોગોનાં નિષ્ણાત)ની છે. પંચમભાવમાં મીન રાશિમાં સૂર્ય પડેલો છે જ્યારે દશમભાવમાં સિંહ રાશિમાં ગુરુ રહેલો છે આથી સૂર્ય ગુરુનો પંચમ અને દશમભાવ વચ્ચે શુભ પરિવર્તન યોગ થાય છે. લગ્નેશ અને છઠ્ઠા રોગભાવનો સ્વામી મંગળ ગુરુ સાથે દશમભાવમાં બેઠો છે. લગ્નેશ મંગળની આઠમી દૃષ્ટિ કર્મેશ સૂર્ય પર છે. મંગળ, શનિ, રાહુ ટેકનિકલ ગ્રહો છે જે આધૂનીક સાયન્સ અને મેડિકલ ક્ષેત્રે પ્રગતિ કરાવે. બારમાં ભાવનો સ્વામી શુક્ર સપ્તમભાવમાં બેસી લગ્ન પર દૃષ્ટિ કરે છે. કર્મેશ સૂર્ય બારમે દૃષ્ટિ કરે છે. ઝેરનો કારક કે મારણ રાહુ, મંગળ સાથે જોડાઈને કેન્સર જેવા જીવલેણ રોગોની સર્જરીમાં અમૂલ્ય ફાળો આપે છે જીણવટ તેમજ ચોકસાઈ શનિની દેન છે. લગ્નેશ મંગળ લાભેશ બુધની પૂર્ણ દૃષ્ટિ પરસ્પર પડે છે. કુંડળીમાં આ પ્રમાણેનાં ગ્રહોનું સંયોજન જાતકને નામાંકિત ડોકટર તરીકે સફળ બનાવે છે.